《满江红·题碧梧翠竹送李阳春》
明代·张宁

一曲清商，人别后、故园几度。
想翠竹、碧梧风采，旧游何处。
三径翠风秋共老，满庭疏雨春都过。
看苍苔、白石易黄昏，愁无数。
峄山畔，淇泉路。空回首，佳期误。
叹舞鸾鸣凤，归来迟暮。
冷淡还如翠草，凄迷番作江东树。
且留他、素管候冰丝，重相和。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。